Truls Fyhn

Truls Fyhn (født 14. mai 1945 i Tromsø, død 25. desember 2011 i Tromsø)Politimester Truls Fyhn er død Aftenposten 25. desember 2011 var en norsk jurist. Han var politimester i Troms politidistrikt fra mars 1994 til sin død. 
Liv og virke
Fyhn avtjente militærtjenesten som militærpoliti. Han tok juridisk embetseksamen ved Universitetet i Oslo i 1973 med vegtrafikkloven som spesialfag. Han jobbet deretter et år i Justisdepartementets politiavdeling i ett år. 

Fra 1974 til 1983 gikk han gradene som politijurist (politifullmektig, politiadjutant og sist politiinspektør) i Troms politidistrikt. Han var deretter politiinspektør og sjef for narkotikaseksjonen ved Oslo politidistrikt i syv år fra desember 1983 til september 1990. Fra september 1990 til februar 1994 var Fyhn kriminalsjef i Oslo, før han i mars 1994 ble politimester i Troms politidistrikt. Fyhn har vært aktor i 700 straffesaker. Han var den nest siste politimester i Norge som ikke var i åremålsstilling.nordlys.no Det siste portrett av Truls Fyhn 25.12.2011

Fra 2001 til 2003 var Fyhn medlem av kvinnevoldsutvalget som skulle foreslå tiltak for å bedre sikkerhet for kvinner som utsettes for fysisk og psykisk vold, trusler og overgrep fra nåværende eller tidligere samlivspartner.regjeringen.noNOU 2003:31 Retten til et liv uten vold Menns vold mot kvinner i nære relasjoner

I desember 2011, kort tid før sin død, ble Fyhn kåret til «Årets tromsøværing» av leserne til Bladet Tromsø.Bladet Tromsø Stolte av sjefen  24.12.2011 

 Referanser 

 Eksterne lenker  
 UiTs forskningsmagasin Labyrint For ordens skyld portrettintervju av Fyhn skrevet av Randi Solhaug 2010-3

Kategori:Norske politijurister
Kategori:Norske politimestere
Kategori:Personer fra Tromsø kommune